Source: https://www.voda-portal.sk/Dokument/cena-za-vodne-a-stocne-pre-vychodoslovensku-vodarensku-spolocnost-100054.aspx
Timestamp: 2018-08-21 20:10:05+00:00

Document:
Cena za vodné a stočné pre Východoslovenskú vodárenskú spoločnosť | VODA-PORTAL.SK
Foto: VVS, a.s.
Úrad pre reguláciu sieťových odvetví ako orgán príslušný na konanie podľa § 9 ods. 1 písm. b) prvého bodu a § 9 ods. 1 písm. c) prvého bodu v spojení s § 5 ods. 7 písm. c) zákona č. 250/2012 Z. z. o regulácii v sieťových odvetviach vo veci rozhodnutia o cenách za výrobu a dodávku pitnej vody verejným vodovodom, za výrobu a distribúciu pitnej vody verejným vodovodom a za odvádzanie a čistenie odpadovej vody verejnou kanalizáciou rozhodol podľa § 14 ods. 11 a 12 zákona č. 250/2012 Z. z. o regulácii v sieťových odvetviach v spojení s § 8 ods. 1 a § 9 ods. 1 vyhlášky ÚRSO č. 21/2017 Z. z., ktorou sa ustanovuje cenová regulácia výroby, distribúcie a dodávky pitnej vody verejným vodovodom a odvádzania a čistenia odpadovej vody verejnou kanalizáciou tak, že pre regulovaný subjekt Východoslovenská vodárenská spoločnosť, a.s. určuje na obdobie od 1. januára 2017 do 31. decembra 2021 tieto ceny vodného a stočného:
1,3100 €/m3 + DPH = 1,57 €/m3
0,7916 €/m3 + DPH
0,9000 €/m3 + DPH = 1,08 €/m3
Bližšie informácie nájdete tu: http://www.vodarne.eu/index.php?id=cenniky
Úrad pre reguláciu sieťových odvetví (ďalej len „úrad“) v súlade s § 14 ods. li 1 a 3 zákona č. 250/2012 Z. z. o regulácii v sieťových odvetviach (ďalej len „zákon o regulácii“) začal konanie z vlastného podnetu vo veci zmeny rozhodnutia č. 0039/2017/V zo dňa 24. 11. 2016, ktorým určil maximálne ceny za výrobu a dodávku pitnej vody verejným vodovodom, za výrobu a distribúciu pitnej vody verejným vodovodom a za odvádzanie a čistenie odpadovej vody verejnou kanalizáciou na obdobie od 1. januára 2017 do 31. decembra 2021 (ďalej len „zmena rozhodnutia“) pre regulovaný subjekt Východoslovenská vodárenská spoločnosť.
Podľa § 14 ods. 1 a 3 zákona o regulácii úrad oznámil regulovanému subjektu začatie cenového konania z podnetu úradu listom č. 6980/2017/BA zo dňa 17. 2. 2017 a súčasne mu oznámil, že bude pri určení maximálnych cien za výrobu a dodávku pitnej vody verejným vodovodom, za výrobu a distribúciu pitnej vody verejným vodovodom a za odvádzanie a čistenie odpadovej vody verejnou kanalizáciou postupovať podľa § 8 ods. 1 a § 9 ods. 1 vyhlášky úradu č. 21/2017 Z. z., ktorou sa ustanovuje cenová regulácia výroby, distribúcie a dodávky pitnej vody verejným vodovodom a odvádzania a čistenia odpadovej vody verejnou kanalizáciou (ďalej len „vyhláška č. 21/2017 Z. z.“).
Dôvodom na začatie cenového konania z podnetu úradu je skutočnosť, že doterajšia vyhláška úradu č. 225/2016 Z. z., ktorou sa ustanovuje cenová regulácia výroby, distribúcie a dodávky pitnej vody verejným vodovodom a odvádzania a čistenia odpadovej vody verejnou kanalizáciou, podľa ktorej boli určené ceny v rozhodnutí č. 0039/2017/V zo dňa 24. 11. 2016, bola zrušená a s účinnosťou od 16. 02. 2017 nahradená vyhláškou č. 21/2017 Z. z., podľa ktorej sa postupuje pri vykonávaní cenovej regulácie na rok 2017.
Regulovaný subjekt sa k podkladu určenia ceny vyjadril listom zaevidovaným na úrade dňa 27. 02. 2017 pod číslom 8957/2017/BA, ktorým doplnil podklady ceny.
Regulovaný subjekt doplnené skutočné údaje nepredložil úradu náležitým spôsobom podľa § 12 vyhlášky úradu č. 21/2017 Z. z., a to v súlade z rozsahom, spôsobom a v lehote v zmysle tohto ustanovenia.
V priebehu cenového konania pri vyhodnocovaní podkladov rozhodnutia úrad zistil, že z dôvodu rozsahu zmien, určitosti, zrozumiteľnosti a prehľadnosti cenového rozhodnutia nie je možné doterajšie rozhodnutie zmeniť, ale je potrebné ho nahradiť novým rozhodnutím, pričom sa zároveň v súlade so zásadou hospodárnosti v tom istom konaní zruší doterajšie rozhodnutie č. 0039/2017/V zo dňa 24. 11. 2016, spis č. 4894-2016-BA.
Pri zrušení rozhodnutia č. 0039/2017/V zo dňa 24. 11. 2016 úrad vychádza z § 17 ods. 1 zákona o regulácii, keď dôvodom na zrušenie rozhodnutia je dosiahnutie účelu
regulácie podľa ustanovenia § 3 ods. 1 zákona o regulácii. Podľa citovaného ustanovenia zákona o regulácii „účelom regulácie podľa tohto zákona je transparentným a nediskriminačným spôsobom zabezpečiť dostupnosť tovarov a s nimi súvisiacich regulovaných činností za primerané ceny a v určenej kvalite“.
Tak, ako to vyplýva z ustanovenia § 17 ods. 1 „ak je to potrebné na dosiahnutie účelu regulácie“ úrad nemá priestor pre administratívnu úvahu, ale musí konať, čo v tomto prípade znamená zrušenie rozhodnutia.
Z gramatického ako aj logického výkladu slova „potrebné“ znamená vysoká miera naliehavosti. Zrušením pôvodného rozhodnutia a vydaním nového rozhodnutia sa zabezpečí dostupnosť tovaru, ktorým je v tomto prípade voda a s ňou súvisiaca regulovaná činnosť, ktorou je výroba, distribúcia a dodávka pitnej vody verejným vodovodom a odvádzanie a čistenie odpadovej vody verejnou kanalizáciou.
Týmto úrad podľa § 14 ods. 11 zákona o regulácii využil svoje oprávnenie určiť v cenovom konaní podmienky uplatnenia ceny a zároveň naplnil svoju povinnosť vysporiadať sa s otázkou, či rozhodnutie nadobúda účinky ku dňu účinnosti pôvodného rozhodnutia č. 0039/2017/V zo dňa 24. 11. 2016 (ex tunc) alebo až vydaním nového rozhodnutia (ex nunc).

References: § 9
 § 9
 § 5
 § 14
 § 8
 § 9
 § 14
 § 14
 § 8
 § 9
 § 12
 § 17
 § 3
 § 17
 § 14